Dia Mundial Sense Alcohol
08 de novembre de 2023

El pròxim 15 de novembre se celebra el Dia Mundial Sense Alcohol. Per això la Unitat de Prevenció de Conductes Addictives (UPCCA) de la Mancomunitat Camp de Túria recorda a totes aquelles persones que ho necessiten, que deixar l'alcohol és possible.

Segons l'Informe 2023 de l'Observatori Espanyol de les Drogues i les Addiccions (OEDA), l'alcohol continua sent la substància psicoactiva més consumida i, malgrat que es percep com menys perillós que altres substàncies addictives, se situa com una de les substàncies que més urgències genera al nostre país. Existeix una normalització del consum d'alcohol, fins i tot en menors d'edat, que pot provocar sensació d'innocuïtat o de fals control. No obstant això, ningú està a resguard de cometre una imprudència per creure que està en plenes facultats o de desenvolupar una addicció.

Amb la campanya d'aquest mes es vol fer veure que, fins i tot encara que semble impossible, es pot eixir de l'addicció a l'alcohol, és qüestió de fer xicotets passos cap avant i no donar-lo tot per perdut si es produeixen recaigudes o fallem en els nostres propòsits. I no sols això, el Dia Mundial Sense Alcohol també és un bon dia per a recordar-nos que és possible canviar els nostres hàbits de consum per uns altres més saludables. Reduir la ingesta d'alcohol, no cedir al consum davant la pressió social, triar altres opcions més saludables en els nostres menjars, no conduir si s'ha consumit… Tots aquests hàbits ens ajudaran a ser cada vegada més conscients dels canvis que genera l'alcohol en el nostre organisme, provocant efectes nocius en la nostra salut i posant en perill a altres persones i a nosaltres mateixos.

Tot canvi comença amb un xicotet pas. I tu, t'atreveixes a donar-ho?